11 1.2 BAJETE YA MOTHO KA MONG Batho ba bangata ba tshaba haholo ho dula fatshe ebe ba hlophisa bajete ya bona. Ba tshaba hore na e tla ba bolella eng jwaloka batho ba bang ba tshabang ditekolo tsa bongaka. Boikgalemelo ba ho etsa bajete ke mohato wa pele o lebisang ho tokoloho ho tsa ditjhelete. Ho etsa bajete ho utlwahala eka ke ntho e thata mme hangata ho bonahala e le ntho e etswang feela ke dikgwebo le batho ba ruileng haholo. Leha ho le jwalo, bajete e bobebe ebile e molemo haholo ka ho fetisisa ho rona kaofela. Ka ntle ho bajete e hlophisitsweng hantle, o fela o sa tsebe se etsahalang ka tjhelete ya hao, mme mathata a hao ka mohlomong a tla nne a mpefale le ho feta. Haeba o sa etse bajete ya hao ka tshwanelo, o na le monyetla o fokolang wa ho boloka tjhelete ya letho